Hrvatski jezik (1. travnja 2020.)

**Marina Vidas: Mama moja mamasta – interpretacija književnog teksta**

ROK ZA IZVRŠAVANJE ZADATKA: četvrtak (2. 4.), do 16 sati

Zadatak i upute za rad:

* Dragi učenici, sljedeća tri sata posvetit ćemo književnosti. Kroz zadatke koje ću vam postavljati samostalno ćete interpretirati jedan književni tekst iz čitanke. Riječ je o tekstu „Mama moja mamasta“ Marine Vidas. Vaši su današnji zadatci sljedeći:

1. Prije nego pročitate tekst u čitanci ispunit ćete tablicu koja vam je ponuđena na sljedećoj stranici ovoga dokumenta (*Nastavni listić 1*). Tu tablicu možete precrtati i ispuniti u svojoj bilježnici. Ispunjavanjem te tablice iznijet ćete vlastita iskustva, ali i uvesti se u radnju teksta koji ćemo čitati i analizirati.
2. Kada ispunite tablicu, vrijeme je za čitanje teksta. Pozorno čitajte tekst, a nakon toga u bilježnicu odgovorite na sljedeća pitanja:
3. U kojoj je osobi ispripovijedan tekst?
4. Tko pripovijeda u tekstu?
5. Koji je događaj u obitelji izazvao zbunjenost i pometnju?
6. Kako reagiraju članovi obitelji?
7. Kako je problem riješen?

* Toliko za danas. Sutra nastavljamo s novim zadatcima u kojima ćete se nastaviti baviti ovim književnim tekstom.
* Nadam se da neće biti nejasnoća oko izvršavanja ovoga zadatka.
* Fotografije svojih riješenih zadatak pošaljite privatnom porukom na yammer ili e-porukom.

Sretno! ☺

*Učiteljica Darja*

*Nastavni listić 1* – Tablica

|  |  |  |  |
| --- | --- | --- | --- |
| Koliko vremena provodiš s roditeljima? | Koje obveze trebaš ispunjavati u svojoj obitelji? | Što tvoji ukućani očekuju od tebe? | Možeš li reći da si samostalan/na u obavljanju svojih dužnosti? |
|  |  |  |  |
| Kolika je tvoja odgovornost na ljestvici od 1 do 10. Objasni izbor broja. | Ljutiš li se na roditelje ako su nekad prezaposleni? | Napiši svoje dnevne obveze u školi. | Napiši svoje dnevne obveze kad si kod kuće. |
|  |  |  |  |